Azekka-nni, tɛawed tetbeɛ-it almi t-teṭṭef, tiwi-t-id s axxam. Tikelt-agi, tbub-it-id tennaas :  iḍ-agi ad k-ččeɣ . Yenna-as :  maɛlic, ass-agi ečč-iyi  ; yenna-as :  meɛna ur teẓriḍ ara tayaziḍt-im ; a-tt-an deg uxxam-im  ; tenna-as :  d ṣṣeḥ i d-qqareḍ  ; yenna-as :  ih  ; dɣa tsers-it truḥ tettnadi ɣef tyaziḍt-is, ur tt-tufi ara, dɣa netta asmi tessers di tmurt yerra iẓra d imeqqranen ɣer tcekkart-nni, netta yeffer deffir n yiwet n ttejra tuɣal-d teryel-nni, tbubb tacekkart-nni, tenna-as :  ulac tayaziḍt-nni, tkellxeḍ-iyi ; dɣa yenṭeq-d deffir n ttejra, yennaas :  ihi ɣileɣ d tayaziḍt-im . Asmi d-tiweḍ s axxam tɛeggeḍ ɣef yelli-s, as-teqqar :  a Lunǧa, heggi taccuyt-nni, ass-agi iwiɣ-d Mqidec ad t-nsebb d imensi .